L'Equip de Govern manifesta la seua intenció de mantenir el servei de la UNED adaptant-lo a les titulacions i alumnat del municipi
25 de setembre 2015

![Imagen 1](/media/4q0p03j2/60tarazona_g.jpg)

En relació al tema de la Universitat Nacional d'Educació a Distància (UNED), l'Equip de Govern de l'Ajuntament de Sagunt destaca que, tal com porta fent des de fa mesos, s'està fent un esforç per a mantenir el servei. Ara bé, la UNED ha d'entendre que ha d'adaptar-lo i racionalitzar-lo segons la realitat de les titulacions que s'estan oferint i l'alumnat del municipi. A més, assenyala que en cap moment ha donat per concloses les negociacions mantingudes amb els responsables de la UNED i que segueix obert a les converses segons les premisses citades.   
  
Així mateix, el consistori va aprovar recentment un pagament a la UNED corresponent al primer semestre d'enguany d'acord als informes d'Intervenció.   
  
Concretament, el delegat de Cultura i Educació de l'Ajuntament de Sagunt, José Manuel Tarazona, manifesta: “**Qui tanca la UNED de Sagunt és el govern del Partit Popular, que és qui ha tret la ‘Llei 27/2013 de racionalització i sostenibilitat de l'administració pública’ que diu que l'any que ve les entitats locals no poden continuar subvencionant la UNED. Nosaltres volem que continue la seu a Sagunt. Però també hem de tenir en compte que hem de fer inversions en llibres de text, per a Primària i Secundària, i projectes educatius i socials**”.  
  
Tarazona recorda: “**A Sagunt per 4 mitges titulacions subvencionem a la UNED amb més de 100.000 euros. A València, per 30 titulacions, subvencionen amb 55.000 euros**”.   
  
El delegat de Cultura i Educació indica: “**Nosaltres prenem decisions en funció dels informes tècnics i d'intervenció econòmica del nostre Ajuntament, que són ajustats a la llei. Exigim, per tant, la màxima transparència en totes les subvencions que concedeix l'Ajuntament de Sagunt**”.

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-manifesta-la-seua-intencio-de-mantenir-el-servei-de-la-uned-adaptant-lo-a-les-titulacions-i-alumnat-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-manifesta-la-seua-intencio-de-mantenir-el-servei-de-la-uned-adaptant-lo-a-les-titulacions-i-alumnat-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-manifesta-la-seua-intencio-de-mantenir-el-servei-de-la-uned-adaptant-lo-a-les-titulacions-i-alumnat-del-municipi/ "Linked In")
*   [](mailto:?body=https://aytosagunto.es/va/actualitat/l-equip-de-govern-manifesta-la-seua-intencio-de-mantenir-el-servei-de-la-uned-adaptant-lo-a-les-titulacions-i-alumnat-del-municipi/)